‘n Grote – Kouevuur
November 16, 2010 November 16, 2010 Son
Dis die vooraand van nog een. Een van die heel grotes. Oor ‘n paar uur is ek ‘n hele jaar ouer. Dis dan wat mens gaan stilsit en wonder; ek het tot hier gekom, wat het ek om daarvoor te wys en wat nou verder?
My antwoord? Aan aardse skatte nie te veel nie, maar van die hart se skatte… meer as wat ek verdien.
My kinders, my ouers, my broer en susters, my geliefdes – hulle is almal nog hier waar ek enige dag met hulle kan gesels. Ek kan vir hulle blomme gee, ek kan met hulle baklei of vir hulle lag. Ek is inderdaad ryk en geseend.
In my lewenspad tot hier geloop het ek ‘n sak vol verkeerde keuses gemaak, verkeerde afdraai paaie gevat, maar Een Hand het ek nooit gelos nie en vandag staan ek hier. Vol lewensletsels, maar dis wat my maak wie ek is en ek is quite alright met hierdie ou girl.
Wat het die Lewe my geleer? Twee goed.
Moenie kwaad met kwaad vergeld nie. Two wrongs will never make a right. Nie in ‘n miljoen jaar nie. Mense word kwaad vir mekaar en baklei, maar as iemand oor jou pad kom wat jou nie goedgesind is nie, vir watter rede ook al, draai om en stap weg. Om te haat of om in vetes betrokke te raak, is om ‘n stukkie van jou siel vir die duiwel present te gee. En ek gun die duiwel NIKS.
Moet nooit moed opgee nie. Die nag is op sy donkerste net voor die dag breek. En wat vandag soos ‘n onmoontlike probleem lyk is in die groter prentjie van die heelal net ‘n stofkorrel en oor ‘n jaar kyk jy terug en besef dat dit nodig was dat daardie probleem oor jou pad gekom het.
Elke mens het lig en donker in hom, al sal min van ons dit erken. Elke mens kies watter een gaan hom regeer. Ek kies die lig.
Ek het minder jare oor as wat ek al reeds geleef het, maar ek is okay daarmee. En as ek eendag beskore is om op ‘n stoep te sit met ‘n kleinkind op die skoot, sal ek hom kan vertel dat hy eintlik nie besef dat sy ouma cooler as Jack Parow was toe sy jonk was!
Previous Post Sonder titel
Next Post Sondagaand
27 thoughts on “‘n Grote”
November 18, 2010 om 3:10 nm
Hoop dit was ‘n heerlike dag en mag dit ‘n mooi jaar wees.
November 20, 2010 om 7:58 nm
November 18, 2010 om 9:07 vm
Baie geluk hoor, en dankie vir die lekker lees sedert 2007 al!
Ek sal nooit vergeet hoe verbaas en beïndruk ek was toe ek daardie perlemoen storie gelees het nie, en ek is nog al die tyd bly dat ek jou blogs ontdek het.
November 18, 2010 om 12:56 nm
Alleman – jy maak my hart warm met jou woorde. Deesdae voel dit asof ek net “bubblegum-stuff” skryf. Maar ek sal weer my Muse vind 😆
Daai perlemoen storie – ja. Nou na alles kan ek jou seker maar sê – dis so na aan die waarheid as wat bliksem aan vloek is 😉
Ten minste sal ek baie stories hê op my oudag op my stoep.
November 17, 2010 om 10:50 nm
Happy happy Sons. Mag geluk, voorspoed, vreugde, vrede en wysheid jou verveel.
November 18, 2010 om 12:50 nm
Dankie Olga, ek dink verveel kan in die toekoms vir my werk – tot hier toe was dit ‘n rollercoaster ride. 😈
November 17, 2010 om 7:58 nm
hartlik geluk! Ek glo die lewe het jou ook baie MOOI geleer. Dankie dat jy jou ervarings en gedagtes hier met ons deel. Dis kosbaar. mag jy regtig die Here se seen ervaar en geluk en vrede met jou gesin
November 18, 2010 om 12:48 nm
Dankie vir jou mooi wense, toortsie 🙂
November 17, 2010 om 7:37 nm
Ek so bly jy hou van daai girl, want ek hou ook van haar (die bietjie wat haar blog my geleer het), en ek hoop sy gaan in die tweede helfte van haar lewe uit haar sokkies geseen (hoe maak mens ‘n deelteken?) word.
November 18, 2010 om 12:47 nm
Dankie Anna, ek waardeer jou woorde 😳
November 17, 2010 om 1:05 nm
As ek daai kiekie so kyk gaan jy nog laaaaaaaaaaaaaaank wag vir kleinkinders! Jy is dan nou eers 21! 😯 😛
November 18, 2010 om 12:46 nm
GIRL!!! Jy erf AL my skatte. Flattery will get you everywhere 😉
November 17, 2010 om 12:50 nm
Hoop jy verjaar vreeslik lekker
Ja – en is net vandag vreeslik moeg 😈
November 17, 2010 om 8:48 vm
Dis lekker as mens kan terugdink, en besef dat mens se lewe nie net verryk is deur die goeie nie. Die mens wie ons vandag is, is ‘n samestelling van goed en sleg, lag en trane.
November 18, 2010 om 12:45 nm
En daar was meer as genoeg lag ook DMI. Ek dink dis die lag wat my baie kere gered het 😉
November 17, 2010 om 8:25 vm
Baie geluk met jou verjaarsdag. Ek hoop jy het ‘n fantastiese dag (met natuurlik ‘n paar bederfies). 🙂
November 18, 2010 om 12:44 nm
Terug pieng: ‘n Grote… « BB's Blog
November 17, 2010 om 7:26 vm
he he he – hakkel jy Beeps 😉
November 17, 2010 om 7:25 vm
November 16, 2010 om 10:59 nm
Ek hoop jy verjaar vreeslik lekker more!
November 18, 2010 om 12:43 nm
Ek HET 🙂 Dankie
November 16, 2010 om 10:54 nm
Geluk Annemarie Mooiwense vergesel jou
Dankie Q 🙂